กรณีสัญญาซื้อขายเครื่องปรับอากาศ ที่กำหนดให้ผู้ซื้อต้องวางมัดจำและตระเตรียมสถานที่สำหรับการติดตั้งเครื่องปรับอากาศให้แก่ผู้ขายด้วย เมื่อผู้ซื้อมิได้ตระเตรียมสถานที่ดังกล่าวตามกำหนด ทำให้ผู้ขายไม่สามารถติดตั้งเครื่องปรับอากาศให้ได้ กรณีผู้ขายมีสิทธิบอกเลิกสัญญาและริบเงินมัดจำได้หรือไม่
1. ผู้ขายไม่มีสิทธิบอกเลิกสัญญาและริบเงินมัดจำคืนได้
2. ผู้ขายมีสิทธิบอกเลิกสัญญาแต่ไม่สามารถริบเงินมัดจำคืนได้
3. ผู้ขายไม่มีสิทธิบอกเลิกสัญญาและไม่สามารถริบเงินมัดจำคืนได้
4. ผู้ขายมีสิทธิบอกเลิกสัญญาและริบเงินมัดจำคืนได้
ข้อที่ถูกต้องคือ 4.  เพราะว่า กรณีคู่สัญญาผู้วางมัดจำ ละเลยไม่ชำหนี้
หรือ การชำระหนี้ตกเป็นพันวิสัยเพราะความผิดของผู้วางมัดจำ หรือการเลิกสัญญาเกิดขึ้นเพราะผู้วางมัดจำ คู่สัญญาฝ่ายที่รับมัดจำ มีสิทธิริบมัดจำนั้นได้ เช่น สัญญาซื้อขายเครื่องปรับอากาศที่กำหนดให้ผู้ซื้อต้องวางมัดจำและตระเตรียมสถานที่สำหรับการติดตั้งเครื่องปรับอากาศให้แก่ผู้ขายด้วย เมื่อผู้ซื้อมิได้ตระเตรียมสถานที่ดังกล่าวตามกำหนดทำให้ผู้ขายไม่สามารถติดตั้งเครื่องปรับอากาศให้ได้ ย่อมเป็นกรณีที่ผู้ซื้อไม่ชำระหนี้ตามสัญญา ผู้ขายจึงย่อมมีสิทธิบอกเลิกสัญญาและริบเงินมัดจำได้

สัญญาซื้อขายเครื่องปรับอากาศที่กำหนดให้โจทก์ผู้ซื้อตระเตรียมสถานที่สำหรับการติดตั้งเดินสายไฟฟ้า และติดสวิตช์สำหรับเครื่องปรับอากาศให้แก่จำเลยผู้ขาย ย่อมเป็นสัญญาที่ถือเอากำหนดเวลาและวิธีการส่งมอบเป็นข้อสาระสำคัญ เมื่อถือกำหนดส่งมอบตามสัญญา โจทก์ไม่มีโรงแรมให้จำเลยเข้าติดตั้งส่งมอบเครื่องปรับอากาศ เป็นกรณีที่โจทก์ละเลยไม่รับชำระหนี้จากจำเลย โจทก์จึงเป็นฝ่ายผิดสัญญา จำเลยมีสิทธิบอกเลิกสัญญาได้โดยมิพักต้องบอกกล่าวและมีสิทธิริบเงินมัดจำ
42.กฎหมายซื้อขาย,3.ประมวลกฎหมายแพ่งและพาณิชย์,37.กฎหมายลักษณะหนี้ พรบ.ทวงถามหนี้,38.กฎหมายนิติกรรม-สัญญา-ข้อสัญญาไม่เป็นธรรม